cyanic-selkie/wikianc huggingface dataset:
பிலிப்பீன்சு திரைப்படத்துறை
மேற்கோள்கள்
பகுப்பு:ஆசியத் திரைப்படத்துறை
பாசிடையோமைகோஃபைட்டா பூஞ்சை
குறிப்பாக இப் பெரும் தொகுதியில் கீழ் கண்ட குழுமங்கள் காணப் படுகின்றன: காளான்கள்,பஃப்பந்து காளான்,துர்நாற்ற கொம்பு காளான், அடைப்புக் குறி காளான், உறைகூழ் பூஞ்சை, புவிவிண்மீன் / நட்சத்திர பூஞ்சை, ரஸ்ட் பூஞ்சைகள், பன்ட் பூஞ்சைகள்மற்றும் மனிதனுக்கு நோயுண்டாக்கும் ஈஸ்டான கிரிப்ரடோகாகஸ் போன்றவை ஆகும். பாசிடியோமைகோட்டோ இழை பூஞ்சைகளாகும். இவை பூசணை இழைகளால் ஆனவை. இவை பாலினப் அல்லது இலிங்க இனப்பெருக்கம் செய்யும் தன்மை உடையவை. இவை இதற்கென்று விசேஷமாக உருவாக்கப் பட்ட உருளை வடிவ செல்களால் பாலினப் பெருக்கம் செய்கின்றன. இந்த செல்கள் பாசிடா என்று அழைக்கப் படுகின்றன. இவை வெளி மியோவித்துகளைக் கொண்டுள்ளன. அவை பொதுவாக நான்கு என்கிற எண்ணிக்கையில் காணப் படும். இந்த தனித் தன்மை வாய்ந்த வித்துக்கள் பாசிடோவித்துக்கள் எனப் படும். சிலவகை பாசிடோமைகோட்டாக்கள் இலிங்கமில் அல்லது பாலிலா இனப் பெருக்கமு மேற்கொள்ளும். சில வகை பூஞ்சைகள் பாலிலா அல்லது இலிங்கமில் இனப் பெருக்கம் மட்டும் மேற் கொள்ளும். இலிங்கமில் முறையில் இனப் பெருக்கம் செய்யப் பட்ட பாசிடோமகோட்டாக்கள் முழுவதும் அல்லது மொத்த ஒத்த பண்புகள் இருந்தால் அவைகள் இந்த சிற்றினத்தைச் சார்ந்தவையாக அடையாளம் காணப் படும். தனித்துவமான உடற்கூறு செல் சுவர்களின் பகுதிகள், மரபுவழிச் சார்பான உறுதியான கட்டமைப்பு மூலம் இவைகளின் தன்மை உறுதி செய்யப் படுகிறது.
பகுப்பு:பூஞ்சைகள்
நிர்மலா செரோன்
நிர்மலா செரோன் (Nirmala Sheoran ) ஓர் இந்திய ஓட்டப்பந்தய வீராங்கணை ஆவார். 1995 ஆம் ஆண்டு சூலை மாதம் 15 இல் பிறந்த நிர்மலா செரோன் 400 மீட்டர் ஓட்டத்தில் நிபுணத்துவம் பெற்றவராகத் திகழ்கிறார். 2016 இரியோ ஒலிம்பிக் போட்டிகளில் 4 X 400 மீட்டர் தொடர் ஓட்டப்போட்டி மற்றும் 400 மீட்டர் ஓட்டப் போட்டி ஆகிய இரண்டு பந்தயங்களில் இந்தியாவின் சார்பில் ஓடுவதற்கு இவர் தகுதி பெற்றார்.
செரோன் 2016 இரியோடி செனிரோ ஒலிம்பிக் போட்டியில் 4 × 400 மீட்டர் தொடர் ஓட்டப் போட்டியில் ஓடவும் தகுதி பெற்றார். செரோனுடன் அணில்டா தாமசு, எம்.ஆர். பூவம்மா, டின்ட்டு லூக்கா ஆகியோர் மகளிர் 4 × 400 மீட்டர் பந்தயப் பிரிவில் ஒலிம்பிக் போட்டியில் ஓடுவதற்காக இந்திய அணி சார்பில் தகுதி பெற்றனர். சூலை 2016 இல் பெங்களுரில் நடைபெற்ற போட்டியில் பந்தய தூரத்தை இவர்கள் 3:27.88 நிமிடத்தில் கடந்து இத்தகுதியைப் பெற்றனர். ஒலிம்பிக் போட்டிக்கு தகுதி பெற்ற முதல் 16 அணிகளுக்குள் 12 ஆவது சிறந்த அணியாகக் இந்திய அணி கருதப்பட்டது
மேற்கோள்கள்
பகுப்பு:1995 பிறப்புகள் பகுப்பு:வாழும் நபர்கள் பகுப்பு:இந்திய ஒலிம்பிக் வீரர்கள் பகுப்பு:இந்தியப் பெண் குறுந்தொடரோட்ட வீரர்கள்‎ பகுப்பு:அரியானா நபர்கள் பகுப்பு:Rio Olympic Editathon 2016 பகுப்பு:பிவானி மாவட்ட நபர்கள்
புதுச்சேரியில் உள்ள ஆறுகளின் பட்டியல்
இது புதுச்சேரி ஒன்றியப் பகுதியில் உள்ள ஆறுகளின் பட்டியல் ஆகும்.
மேலும் காண்க
பகுப்பு:புதுச்சேரி ஆறுகள்
இரண்டாம் விஜய ரகுநாதராய தொண்டைமான்
இரண்டாம் விஜய ரகுநாதராய தொண்டைமான் (Vijaya Raghunatha Raya Tondaiman) (c 1797 - 4 சூன் 1825) என்பவர் புதுக்கோட்டை சமஸ்தானத்தை  1807 பெப்ரவரி முதல் 1825 சூன் வரை ஆண்ட  மன்னர் ஆவார்.
முன்வாழ்கை
புதுக்கோட்டை அரசர் விஜயரகுநாத தொண்டைமானுக்கும் அவரது இரண்டாவது மனைவியான ஆயி அம்மாள் ஆயி சாகிப் ஆகியோருக்கு மகனாக 1797இல் இரண்டாம் விஜய ரகுநாதராய தொண்டைமான் புதுக்கோட்டையில் பிறந்தார். இவர் தனி ஆசிரியரிடம் கல்வி பயின்றார். விஜயரகுநாத தொண்டைமானின் மகனிகளில் உயிரோடு இருந்த இரு மகன்களில் இவர் முத்தவர் ஆவார்.
ஆட்சி
புதுக்கோட்டை அரசர் விஜய ரகுநாத தொண்டமானின் மரணத்திற்குப் பிறகு இவர் 1807 பிப்ரவரி முதல் நாள் அரியணை ஏறினார். இவர் அரியணை ஏறும்போது பத்துவயது சிறுவனாக இருந்தார். இவர் தக்கவயது அடையும்வரை, ஆட்சி நிர்வாகமானது ஒரு அவையினால் நடத்தப்பட்டது. அந்த அவையானது தஞ்சாவூரின் ரெசிடெண்டாக இருந்த மேஜர் வில்லியம் பிளாக்பர்ன் என்பவரின் கண்காணிப்பில் இருந்தது.
வில்லியம் பிளாக்பர்னால் நகரம் முழுவதும் அகன்ற சாலைகள், ஓடுபாவப்பட்ட வீடுகள், பொதுக் கட்டிடங்கள் ஆகியவற்றைக் கட்டினார். 1825 இல் அரசருக்கு ஒரு புதிய அரண்மனை கட்டப்பட்டது. பிளாக்பர்ன் மராத்தியத்தியை நிர்வாக மொழியாக அறிமுகப்படுத்தினார். அது புதுக்கோட்டை அரசின் அதிகாரப்பூர்வ மொழியாக எழுபத்தைந்து ஆண்டுகளாக இருந்தது.
மறைவு
விஜய ரகுநாதராய தொண்டைமான் 1825 சூன் 4 அன்று ஒரு மரும நோயினால் இறந்தார். இவருக்குப்பின் இவரது தம்பி இரண்டாம் இரகுநாத தொண்டைமான் அரியணை ஏறினார்.
குறிப்புகள்
பகுப்பு:1797 பிறப்புகள் பகுப்பு:1825 இறப்புகள் பகுப்பு:புதுக்கோட்டை சமஸ்தானம்
ராஜஸ்தான் ஆறுகளின் பட்டியல்
இது ராஜஸ்தான் நதிகளின் பட்டியல்.
குறிப்புகள்
பகுப்பு:இராஜஸ்தான் ஆறுகள்
மின்வேதியியல்
மின்வேதியியல் (மின்னிரசாயனவியல், Electrochemistry) என்பது வேதியியலின் ஒரு பகுதியாகும். இது வேதிவினைகள் எவ்வாறு மின்னாற்றலால் நிகழ்கின்றன என்பதை முதன்மையாக ஆயும் இயல் ஆகும். குறிப்பாக மின்பகுப்பு, மின்கலம் ஆகிவற்றுக்கு அடிப்படையான வேதிவினைகளை மின்வேதியியல் ஆய்கின்றது.
ஆய்வு நிறுவனம்
இந்தியாவின் தமிழ்நாட்டில் இருக்கும் காரைக்குடி நகரில் இந்திய அரசின் ஆய்வு நிறுவனங்களில் ஒன்றான மத்திய மின்வேதியியல் நிறுவனம் அமைக்கப்பட்டிருக்கிறது.
வெளி இணைப்பு
பகுப்பு:மின்வேதியியல்
அஹ்மத் சிர்ஹிந்தி
இமாம் ரப்பானி செய்க் அஹ்மத் அல்-பாரூக்கி அல்-சிர்ஹிந்தி (1564 -1624) அவர்கள் இந்தியாவின் ஒரு இசுலாமிய அறிஞர்,ஹனபி நீதிபதி, இறையியலாளர்,இந்திய மெய்யியலாளர்,நக்ஷபந்தி சூபிப் பிரவின் முக்கிய உறுப்பினர்.இவர் முஜத்தித் அலிப் ஸானி, கருத்து: " இரண்டாமாயிரம் வருடத்தை உயர்பெறச் செய்தவர்".அவர் இஸ்லாத்தை புத்துயிர் பெறச்செய்ததற்கும், முகலாயப் பேரரசர் அக்பரின் காலத்தின் தோண்றிய இஸ்லாத்துக்கு எதிரான கொள்கைகளை எதிர்த்தற்கும் முஜத்தித் அலிப் ஸானி என்று அழைக்கப்படுகின்றார்.
நக்ஷபந்தி சூபி வலையமைப்பின் முஜத்திதி,காலிதி,சைபி,தாஹிரி,காசிமியா மற்றும் ஹக்கானி போன்ற பல உப பிரிவுகளின் ஆன்மிகத் தொடர்பு அஹ்மத் சிர்ஹிந்தி ஊடாகவே செல்கின்றது.சிர்ஹிந்தியின் கல்லறை ரவ்தா ஷரீப் என அழைக்கப்படுகின்றது, இது இந்தியாவின் சிர்ஹிந்தில் அமைந்துள்ளது.
ஆரம்ப வாழ்க்கை மற்றும் கல்வி
செய்க் அஹ்மத் சிர்ஹிந்தி 1564 மே 26இல் இந்தியாவின் சிர்ஹிந் நகரில் பிறந்தார். அவர்கள் இசுலாமிய கிலாபத்தின் இரண்டாவது கலீபா உமர்(றழி) அவர்களின் வழித்தோண்றலில் வந்தவர்.அவர் தனது ஆரம்பக் கல்வியை அவரது தந்தை,செய்க் அப்த் அல்-அஹத், அவரது சகோதரர்களான செய்க் முஹம்மத் ஸாதிக் மற்றும் செய்க் முஹம்மத் தாஹிர் அல்-லாஹுரி ஆகியோரிடம் பெற்றார். அஹ்மத் சிர்ஹிந்தி சிறுவயதிலேயே புனித அல்குரஆனை மனனம் செய்தார். பின்னர், அவர் நவீன பாகிஸ்தானில் அமைந்துள்ள சியல்கோட்டில கல்விகற்றார். காஷ்மீரில் பிறந்த அறிஞர் மௌலானா கமாலுத்தீனின் கீழ் சியல்கோட் அறிவுமையமாக மாறியிருந்தது. அங்கு அவர் தர்க்கவியல்,தத்துவம்,இறையியல் என்பவற்றை கற்றார்.மேம்பட்ட தப்ஸீர் மற்றும் ஹதீஸ் குறிப்பேடுகளை காஷ்மீரைச் சேர்ந்த யாக்கூப் ஷாபியின்(1521-1595) கீழே வாசித்தார். காஸி பஹ்லோல் பதகஸானி, அஹ்மத் சிர்ஹிந்திக்கு சட்டடவியல், நபிகள் நாயகத்தின் வாழ்க்கை மற்றும் வரலாறு என்பவற்றை போதித்தார்.
அஹ்மத் சிர்ஹிந்தி சுவரவர்த்தி,காதிரி மற்றும் சிஸ்தி சூபி வலையமைப்புக்களில் விரைவான முன்னேற்றமடைந்தார். அவரது 17வயதில் அச்சூபி வலையமைப்புகளின் சீடர்களை வழிநடத்துவதற்கு அவருக்கு அனுமதிவழங்கப்பட்டது.இறுதியில் அவர் நக்ஷபந்தி சூபி வலையமைப்பில், சூபி செய்க் முஹம்மத் பாக்கி ஊடாக இணைந்துகொண்டதுன்,நக்ஷபந்தி சூபி வலையமைப்பில் ஒரு முன்னணி சூபி தலைவராக மாறினார்.சூபி வலையமைப்பு மக்களை சென்றடையச் செய்வதற்காக, அவரது பிரதிநிதிகள் முகலாயப் பேரரசின் பல பகுதிகளுக்கு சென்றனர்.இறுதியில் சில சாதகங்களை முகலாய நீதிமன்றங்களிலிருந்து பெற்றுக்கொண்டனர்.
பிந்திய வாழ்க்கை
அஹ்மத் சிர்ஹிந்தி வாழந்த காலத்தில் முகலாயப் பேரரசர் அக்பர் ஆட்சியில் இருந்தார்.முகலாயப் பேரரசுடன் நக்ஷபந்தி சூபிகளுக்கு நெருங்கிய தொடர்பு இருந்தது.இதனால் அக்பர் "தீன் ஏ இலாஹி" என்ற இஸ்லாத்துக்கு எதிரான கொள்கையை அறிமுகப்படுத்தியபோது, அஹ்மத் சிர்ஹிந்தி அதனை கடுமையாக எதிர்த்தார். அக்காலத்தில் மலிந்திருந்த சீர்கேடுகேளுக்கு எதிராக அவர் குரல் கொடுத்தார்.அரசாங்கக் கொள்கைகளைப் பலமாக எதிர்த்து உண்மையான சமயநெறிக்குப் புத்துயிரளிக்கப் பெருமுயற்சி செய்தார்.அக்பரின் "தீன் ஏ இலாஹி" கொள்கையை, அவரது மகன் ஜஹாங்கீர் பரிந்து பேசவில்லை.அக்பரின் மரணத்துக்கு பின்னர் அவரது காெள்கையும் மறைந்தது.அக்பரின் மறைவுக்கு பின்னர், ஜஹாங்கீர் ஆட்சிபிடமேறினார்.ஜஹாங்கிருக்கு சிரம்பணியவில்லை என்பதற்காக அஹ்மத் சிர்ஹிந்தி குவாலியர் கோட்டையில் சிறையிலிட்டப்பட்டார். எனினும், பின்னர் அஹ்மத் சிர்ஹிந்தியின் மார்க்க விளக்கத்தின் பயனாக ஜஹாங்கீர் அவரது மாணவராக மாறியதுடன்,அவரது புதல்வர் குர்ரத்தையும்(ஷாஜகான்) மார்க்க கல்வி கற்பதற்காக ஷேக் அஹ்மத் அவர்களிடம் ஒப்படைத்தார். ஜாஹாங்கிர் அழைப்பை ஏற்று ஆக்ராவுக்கு அஹ்மத் சிர்ஹிந்தி சென்றார்.முகலாயப் பேரரசின் அமைச்ர்கள் மற்றும் உயர்அதிகாரிகளுக்கு வழங்கப்பட்ட கெளரவத்தை அஹ்மத் சிர்ஹிந்திக்கு ஜஹாங்கிர் வழங்கினார்.இஸ்லாமியக் கொள்கைகளை மக்களுக்கு சரியான முறையில் போதிக்க வேண்டும் என்ற அஹ்மத் சிர்ஹிந்தியின் நோக்கத்தை நிறைவேற்றிச் செல்வதற்கு, இது வாய்ப்பளித்தது. அவர் ஆக்ராவில் மூன்றரை வருடங்கள் தங்கியிருந்து,இஸ்லாமியப் போதனைகளில் ஈடுபட்டார்.பின்னர்,மன்னரின் அனுமதியுடன் அஜ்மீருக்கு சென்று, அங்கிருந்து அவரது ஊரான சிர்ஹிந்துக்குச் சென்றார்.தனது இறுதிக்காலம் முழுவைதயும் சிர்ஹிந்தில் கழித்தார்.
மரணம்
அஹ்மத் சிர்ஹிந்தியின் இறுதி காலாத்தில், அவர்கள் காய்ச்சலால் பாதிக்கப்பட்டார்.நாளுக்கு நாள் அவரது உடல்நிைல மிகவும் பாதிக்கப்பட்டு வந்தது. 1624 டிசம்பர் 10ஆம் திகதி, தனது 63ஆம் வயதில் அவர் மரணமடைந்தார். அவர் இந்தியாவின் கிழக்கு பன்ஜாபின் சிர்ஹிந்தில் அடக்கம் செய்யப்பட்டார்.
மேற்கோள்கள்
பகுப்பு:1564 பிறப்புகள் பகுப்பு:1624 இறப்புகள் பகுப்பு:இசுலாமிய அறிஞர்கள் பகுப்பு:இசுலாமிய மெய்யியலாளர்கள் பகுப்பு:இந்திய முஸ்லிம்கள்
ஜோ பைடன்
யோசப் இராபினெட் பைடன் இளை. (Joseph Robinette Biden Jr.; பிறப்பு: நவம்பர் 20, 1948) அமெரிக்க அரசியல்வாதியும் ஐக்கிய அமெரிக்காவின் 46வது அரசுத்தலைவரும் ஆவார். 2020 அமெரிக்க அரசுத்தலைவர் தேர்தலில் மக்களாட்சிக் கட்சி வேட்பாளராகப் போட்டியிட்டு வெற்றி பெற்றார். 2021 சனவரியில் இவர் 46-வது அரசுத்தலைவராகப் பொறுப்பேற்றார். மக்களாட்சிக் கட்சியின் உறுப்பினரான பைடன், முன்னதாக 2009 முதல் 2017 வரை அமெரிக்காவின் 47-வது துணைக் குடியரசு தலைவராகவும், 1973 முதல் 2009 வரை டெலவெயர் மாநிலத்தின் சார்பாக அமெரிக்க அமெரிக்க மூதவை உறுப்பினராகவும் பதவியில் இருந்தார்.
பென்சில்வேனியா, இசுக்கிராண்டன், மற்றும் டெலவெயர், நியூகாசில் கவுண்டி ஆகிய இடங்களில் வளர்ந்த பைடன், டெலவெயர் பல்கலைக்கழகத்தில் பயின்று சட்டத்தில் இளங்கலைப் பட்டமும், பின்னர் 1968 இல் சிரக்கியூசு பல்கலைக்கழகத்தில் முனைவர் பட்டமும் பெற்றார். இவர் 1969-இல் ஒரு வழக்கறிஞரானார். 1970 இல் நியூகாசில் கவுண்டி உள்ளாட்சி சபைக்குத் தெரிந்தெடுக்கப்பட்டார். 1972 இல் தனது 29-வது அகவையில் டெலவெயர் மாநிலத்தில் இருந்து அமெரிக்க மேலவை உறுப்பினராகத் தேர்ந்தெடுக்கப்பட்டு, அமெரிக்க வரலாற்றில் மூதவைக்குத் தேர்ந்தெடுக்கப்பட்ட ஆறாவது இளையவர் என்ற பெருமையையும் பெற்றார். மேலவையின் வெளியுறவுக் குழுவின் நீண்டகால உறுப்பினராக இருந்து, இறுதியில் அதன் தலைவராகவும் பொறுப்பில் இருந்தார். இவர் 1991-இல் நடத்தப்பட்ட வளைகுடாப் போரை எதிர்த்தார், ஆனால் கிழக்கு ஐரோப்பாவில் நேட்டோ அமைப்பை விரிவுபடுத்தவும், 1990களில் [[யுகோசுலாவியா|யுகோசுலாவியப் போர்களில் அமெரிக்கப் பங்களிப்புக்கும் ஆதரவளித்தார்.
2002 இல் ஈராக்கியப் போரை அங்கீகரிக்கும் தீர்மானத்திற்கு ஆதரவளித்தார். ஆனாலும், 2007 இல் ஈராக்கில் அமெரிக்கப் படைகளின் அதிகரிப்பிற்கு எதிர்ப்புத் தெரிவித்தார். 1987 முதல் 1995 வரை அமெரிக்க மேலவையின் நீதித்துறைக் குழுவின் தலைவராக இருந்து, போதைப்பொருள் கொள்கை, குற்றத் தடுப்பு குடிமக்கள் உரிமைகள் தொடர்பான பிரச்சினைகளைக் கையாண்டார். வன்முறைக் குற்றக் கட்டுப்பாடு மற்றும் சட்ட அமலாக்கச் சட்டம் மற்றும் பெண்களுக்கு எதிரான வன்முறைச் சட்டம் ஆகியவற்றை நிறைவேற்றுவதற்கான முயற்சிகளுக்கு பைடன் தலைமை தாங்கினார். மேலும், அமெரிக்க உச்ச நீதிமன்றத்திற்கு ராபர்ட் போர்க் மற்றும் கிளாரன்ஸ் தாமஸ் ஆகியோரின் சர்ச்சைக்குரிய வழக்குகளை மேற்பார்வையிட்டார். 1988 மற்றும் 2008 இல் சனநாயகக் கட்சியின் குடியரசுத்தலைவர் வேட்பாளருக்கான போட்டிகளில் பங்குபற்றித் தோல்வியடைந்தார்.
பைடன் அமெரிக்க மேலவைக்கு ஆறு முறை தேர்ந்தெடுக்கப்பட்டார். 2008 குடியரசுத் தலைவர் தேர்தலில் பராக் ஒபாமாவுடன் துணைத் தலைவர் பதவியை வென்ற பிறகு தன் உறுப்பினர் பதவியைத் துறந்தார். அப்போது இவர் நான்காவது மிக மூத்த மேலவை உறுப்பினராக இருந்தார். ஒபாமாவும் பைடனும் 2012 தேர்தலில் மீண்டும் தேர்ந்தெடுக்கப்பட்டனர்.
துணைத் தலைவராக, பைடன் பெரும் பொருளாதாரத் தேக்கத்தைப் போக்குவதற்காக 2009 இல் அமெரிக்க உள்கட்டமைப்பு செலவினங்களை மேற்பார்வையிட்டார். காங்கிரசின் குடியரசுக் கட்சியினருடனான அவரது பேச்சுவார்த்தைகள் ஒபாமா நிர்வாகத்திற்கு 2010 வரி நிவாரணச் சட்டம் உள்ளிட்ட பல சட்டங்களை இயற்ற உதவியது, இது வரிவிதிப்பு முட்டுக்கட்டையைத் தீர்த்தது; கடன் உச்சவரம்பு நெருக்கடியைத் தீர்க்க உதவிய 2011 நிதியறிக்கைக் கட்டுப்பாட்டுச் சட்டம்; மற்றும் 2012 ஆம் ஆண்டின் அமெரிக்க வரி செலுத்துவோர் நிவாரண சட்டம் ஆகியவற்றில் பைடனின் பங்களிப்பு குறிப்பிடத்தக்கது. வெளியுறவுக் கொள்கையில், அமெரிக்க-உருசிய புதிய "ஸ்டார்ட்" ஒப்பந்தத்தை நிறைவேற்றுவதற்கான முயற்சிகளுக்கு பைடன் தலைமை தாங்கினார்; லிபியாவில் இராணுவத் தலையீட்டை ஆதரித்தார்; 2011 இல் ஈராக்கில் நிலைகொண்டிருந்த அமெரிக்கப் படைகளைத் திரும்பப் பெறுவதன் மூலம் ஈராக்கு தொடர்பான அமெரிக்கக் கொள்கையை வகுக்க உதவியது. சாண்டி ஹூக் தொடக்கப்பள்ளி துப்பாக்கிச் சூட்டைத் தொடர்ந்து, பைடன் துப்பாக்கி வன்முறைப் பணிக்குழுவை வழிநடத்தியமை, அமெரிக்காவில் துப்பாக்கி வன்முறைக்கான காரணங்களைக் கண்டறிய உதவியது. அக்டோபர் 2015 இல், 2016 தேர்தலில் குடியரசுத் தலைவர் தேர்தலில் போட்டியிடப்போவதில்லை என்று பைடன் அறிவித்தார். 2017 சனவரியில், இவருக்கு குடியரசுத்தலைவரின் விடுதலைப் பதக்கத்தை ஒபாமா வழங்கினார்.
2019 ஏப்ரலில், 2020 குடியரசுத் தலைவர் தேர்தலுக்கான மக்களாட்சிக் கட்சி வேட்பாளர் தேர்தலில் போட்டியிடப் போவதாக அறிவித்தார். 2020 சூனில், கட்சியின் வேட்பு மனினுவைப் பெறுவதற்குத் தேவையான 1,991 பிரதிநிதிகளின் ஆதரவைப் பெற்றார். 2020 ஆகத்து 11 இல், தனது துணைத் தலைவர் வேட்பாளராக கலிபோர்னியாவின் மேலவை உறுப்பினர் கமலா ஆரிசை அறிவித்தார். நவம்பர் 3 இல் நடைபெற்ற தேர்தலில் பைடன் 45வது தலைவர் திரம்பை வென்றார். இதன் மூலம், 1968 இல் இரிச்சார்ட் நிக்சனுக்குப் பின்னர் துணைத் தலைவராகப் பதவியில் இருந்த ஒருவர் குடியரசுத் தலைவராகத் தேர்ந்தெடுக்கப்பட்டது இதுவே முதல் தடவையாகும்.
மேற்கோள்கள்
பகுப்பு:ஐக்கிய அமெரிக்கக் குடியரசுத் தலைவர்கள் பகுப்பு:ஐக்கிய அமெரிக்க செனட்டர்கள் பகுப்பு:1942 பிறப்புகள் பகுப்பு:வாழும் நபர்கள் பகுப்பு:ஆங்கில அமெரிக்கர்கள் பகுப்பு:இருபத்தொராம் நூற்றாண்டு அமெரிக்க எழுத்தாளர்கள் பகுப்பு:ஐக்கிய அமெரிக்க உரோமன் கத்தோலிக்கர்கள்
ரிசோன் லெசியொன்
ரிசோன் லெசியொன் (Rishon LeZion, , lit. First to Zion) என்பது இசுரேலின் நகரங்களில் ஒன்றாகும். இதுவே இசுரேலின் நான்காவது மிகப் பெரிய நகரம் ஆகும். இசுரேலிய கரையோர சமவெளியில் ரிசோன் லெசியொன் நகரம் அமைந்துள்ளது. ரிசோன் லெசியொன் நகரம் டெல் அவீவ்விற்கு 8 km தொலைவில் தெற்காக அமைந்துள்ளது. ரிசோன் லெசியொன் நகரம் குஷ் டான் பெருநகர் பகுதியின் பகுதிகளில் ஒன்றாகவும் விளங்குகிறது.
காலநிலை
இந்நகரம் வருடாந்தம் 800 mm மழை வீழ்ச்சியை அக்டோபர் தொடக்கம் மார்ச் வரையிலான காலப்பகுதியில் பெறுகிறது.
மேற்கோள்கள்
பகுப்பு:இசுரேலிய நகரங்கள்
டொலுய் உள்நாட்டுப் போர்
டொலுய் உள்நாட்டுப் போர் என்பது குப்லாய் கான் மற்றும் அவரது தம்பி அரிக் போகேவிற்கு இடையே நடைபெற்ற வாரிசுரிமைச் சண்டையாகும். இப்போர் 1260 முதல் 1264 வரை நடைபெற்றது. மோங்கே கான் 1259ல் இறந்தார். தனக்கு அடுத்த கானாக யாரையும் அவர் அறிவிக்கவில்லை. பிறகு டொலுய் குடும்ப உறுப்பினர்களிடையே ககான் பட்டத்துக்கான போட்டியானது உள்நாட்டுப் போராக மாறியது. இப்போர் மற்றும் இதற்குப் பிந்தைய போர்களான பெர்கே-குலாகு போர் மற்றும் கய்டு-குப்லாய் போர் ஆகியவை மங்கோலியப் பேரரசு மீதான ககானின் ஆளுமையைக் குறைத்தன. பேரரசைத் தன்னாட்சியுடைய கானரசுகளாகப் பிரித்தன.
பின்புலம்
டொலுய் குடும்பமானது ககான் பதவிக்கான தங்கள் தேர்வாளரான மோங்கேயை வெற்றிகரமாக அரியணையில் அமர்த்தியது. 1250 மற்றும் 1251ஆம் ஆண்டின் குறுல்த்தாய்களில் இது நடைபெற்றது. ககான் பதவிக்கு ஒக்தாயி தேர்ந்தெடுத்திருந்த அவரது பேரன் சிரேமுன் மற்றும் உறவினர் நகு ஆகியோர் தங்களது தோல்வியால் கசப்புணர்வு கொண்டிருந்தனர். அவர்கள் மோங்கேயை அரசியல் படுகொலை செய்யத் திட்டம் தீட்டினர். ஆனால் அது தோல்வியில் முடிந்தது. அரச குடும்பத்தில் உள்ள தன்னுடைய எதிரிகளை ஒழித்துக் கட்டியதன் மூலம் மோங்கே பழி தீர்த்தார். சகதாயி மற்றும் ஒக்தாயி குடும்ப உறுப்பினர்கள் இவ்வாறு ஒழித்துக் கட்டப்பட்டனர்.
1252ஆம் ஆண்டு காக்கேசியப் பகுதி மீதான கட்டுப்பாட்டைத் தங்க நாடோடிக் கூட்டத்திற்கு மோங்கே வழங்கினார். மோங்கேயின் அனுமதியுடன் படுவின் தம்பியான பெர்கே 1255ஆம் ஆண்டு உருசியாவின் தங்க நாடோடிக் கூட்டத்தின் கானாகப் பதவிக்கு வந்தார். தங்க நாடோடிக் கூட்டத்திடமிருந்த காக்கேசியாவின் கட்டுப்பாட்டை ஈல்கானரசின் குலாகு கைப்பற்றினார். 1258ஆம் ஆண்டு குலாகு பகுதாதுவைச் சூறையாடியது, இஸ்லாம் மதத்திற்கு மதம் மாறியிருந்த பெர்கேயைக் கோபப்படுத்தியது. 1259ஆம் ஆண்டு மோங்கே கான் இறந்தார். அவர் தனக்குப் பிந்தைய ககானாக யாரையும் நியமிக்கவில்லை. அவர் அரிக் போகேயைத் தேர்ந்தெடுத்திருக்கலாம் என்று கருதப்படுகிறது. அரிக் போகேயை 1258ஆம் ஆண்டு மங்கோலியப் பேரரசின் தலைநகரான கரகோரத்தின் தளபதியாக மோங்கே நியமித்தார். ஆனால் இது தவிர அரியணைக்கு அரிக் போகேயின் உரிமையைப் பாதுகாக்க அவர் மிகக் குறைவான பணிகளையே செய்தார்.
உள்நாட்டுப் போர்
1260ஆம் ஆண்டு குப்லாய் கான் தெற்கு சாங் அரசமரபுக்கு எதிராகப் போர் நடவடிக்கைகளில் ஈடுபட்டுக் கொண்டிருந்தார். அந்நேரத்தில் அரியணைக்கு அடுத்த ஆட்சியாளராகத் தனக்குப் போட்டியாக அரிக் போகே சவால் விடுக்கிறார் என்ற செய்தி அவருக்கு வந்தது. தன்னைக் ககான் பதவிக்கு முன்மொழிய சக்தி வாய்ந்த மங்கோலிய உயர்குடியின உறுப்பினர்களுடன் அரிக் போகே கூட்டணி வைத்திருந்தார். அரிக் போகேவுக்குப் பெரும்பாலான மோங்கேயின் குடும்பம், ஒக்தாயி, சகதாயி மற்றும் சூச்சி குடும்ப உறுப்பினர்கள் ஆதரவு அளித்தனர். குப்லாய் சாங் பகுதியில் இருந்து பின்வாங்கினார். அரிக் போகேயை எதிர்த்துச் சண்டையிடத் தனது துருப்புக்களைத் திரட்டினர். சீனாவில் கைபிங்கில் ஒரு குறுல்த்தாய்க்குக் குப்லாய் அழைப்பு விடுத்தார். அங்கு அவர் ககானகத் தேர்ந்தெடுக்கப்பட்டார். மங்கோலியத் தாயகம் அல்லது நடு ஆசியாவுக்கு வெளியே ககானை அறிவிக்க நடந்த முதல் குறுல்த்தாய் இது தான். கரகோரத்தில் ஒரு மாதத்திற்குப் பிறகு தன்னைக் ககானாக அறிவிக்கத் தனது சொந்தக் குறுல்த்தாயை அரிக் போகே கூட்டினார். இவ்வாறாக அரியணைக்கு இரண்டு எதிரெதிர் உரிமை கோரியவர்கள் உருவாயினர். குறுல்த்தாயில் கலந்துகொள்ள மங்கோலியாவிற்குக் குலாகு பயணம் மேற்கொண்டார். ஆனால் மத்திய கிழக்கில் ஐன் ஜலுட் யுத்தத்தில் மங்கோலியர்கள் எகிப்திய அடிமை வம்சத்தவர்களுக்கு எதிராக அடைந்த தோல்வியானது, அவரைத் திரும்பி வரவைத்தது. அடிமை வம்ச வெற்றியைத் தனக்குச் சாதகமாகப் பயன்படுத்திக் கொண்டத பெர்கே ஈல்கானரசு மீது படையெடுத்தார். இவ்வாறாகப் பெர்கே-குலாகு போர் தொடங்கியது.
அரிக் போகே தங்க நாடோடிக் கூட்டத்தின் பெர்கே கான் மற்றும் சகதாயி கானரசின் அல்கு ஆகியோருடன் கூட்டணி வைத்தார். குப்லாய் கானின் ஒரே கூட்டாளி அவரது தம்பியான ஈல்கானரசின் குலாகு மட்டுமே. குலாகு மீதான தனக்கிருந்த வெறுப்பு காரணமாக குப்லாயுடன் நெருக்கமான தொடர்புகளைக் கொண்டிருந்த குலாகுவுக்கு எதிராக அரிக் போகேவுக்குப் பெர்கே ஆதரவளித்தார். இருந்தும் குலாகு மற்றும் பெர்கே தங்களுக்கிடையிலான சொந்தப் போரில் கவனம் செலுத்த வேண்டியிருந்தது. அவர்களால் டொலுய் உள்நாட்டுப் போரில் தலையிட இயலவில்லை.
சீனாவின் செழிப்பான நிலங்களில் இருந்து வந்த பொருட்கள் குப்லாய்க்குக் கிடைத்தன. அதே நேரத்தில் அரிக் போகே பகுதியளவு வறண்ட புல்வெளிகளிலிருந்து தனக்கான பொருட்களைக் கரகோரத்திற்கு வரவழைக்க வேண்டியிருந்தது. குப்லாய் கான் சீனாவிலிருந்து வந்த இந்தப் பொருட்களை சார்ந்து இருந்தார். எனவே இந்த உள்நாட்டுப் போருக்காகச் சீன மக்களின் ஆதரவை வெல்ல வேண்டிய தேவை அவருக்கு இருந்தது. தன்னுடைய சீன ஆலோசகர்களின் உதவியுடன் சீனக் குடிமக்களின் விருப்பத்திற்கு ஏற்பக் குப்லாய் நடந்து கொண்டார். சீன, கொரிய மற்றும் தன் சொந்த மங்கோலியர்களை ஒன்றிணைக்கும் இயல்புடைய ஒரு முனிவர் பேரரசராகத் தன்னைக் காட்டிக் கொண்டார். அதே நேரத்தில் அரிக் போகேய ஓர் அழிவை ஏற்படுத்தக்கூடிய, அரியணையைத் தவறான முறையில் கைப்பற்ற முயல்பவராகக் காட்டினார். வரிகளைக் குறைக்கவும், சீன அரசு மரபுகளின் அரசு நிறுவனங்களைப் பிரதிபலிக்கக்கூடிய வகையில் தன்னுடைய அரசு நிறுவனங்கள் அமைக்கப்படும் எனவும் குப்லாய் உறுதி அளித்தார். தன்னுடைய ஆட்சியின் சகாப்தப் பெயராகச் சோங்டோங் என்பதனை வைத்தார். இதன் பொருள் "மிதவாத ஆட்சி" என்பதாகும். குப்லாயின் கொள்கைகள் வடக்கு சீனாவில் பிரபலமானவையாக இருந்தன. ஆனால் தெற்கு சாங் அரசமரபுடனான இவரது உறவு முறைகளில் இந்தக் கொள்கைகள் எந்தவிதத் தாக்கத்தையும் ஏற்படுத்தவில்லை. குப்லாய் உள்நாட்டுப் போரில் பங்கேற்றிருந்த போது சாங் படையெடுத்தனர். முன்னர் மங்கோலியரிடம் தாங்கள் இழந்த பகுதிகளை மீட்டுக் கொண்டனர். காவோ சிங் என்றழைக்கப்பட்ட ஒரு தூதுவனைக் குப்லாய் தெற்கு சாங்குடன் போரின் ஓர் அமைதியான முடிவை விவாதிப்பதற்காக அனுப்பினார். ஆனால் சாங் அரசமரபினர் குப்லாயின் இம்முயற்சிகளைத் தவிர்த்தனர். அடுத்த ஒரு தசாப்தத்திற்குக் காவோவைச் சிறையில் அடைத்தனர்.
குப்லாய் தற்போது கரகோரத்திற்குப் பொருட்களை அளித்த 4 சாத்தியமான வழிகளில் 3ஐத் தனது கட்டுப்பாட்டில் வைத்திருந்தார். குப்லாயின் ஒக்தாயி குடும்பக் கூட்டாளியான கதான் அரிக் போகேயிடமிருந்து முந்தைய மேற்கு சியாவின் பகுதிகளைத் தற்காத்தார். கான்சுவில் நிறுத்தி வைக்கப்பட்டிருந்த படைகளுக்குத் தலைமை தாங்கினார். யான் என்று அழைக்கப்பட்ட தற்போதைய பெய்ஜிங்கைச் சுற்றியிருந்த பகுதிகளைக் குப்லாயின் துருப்புகள் பாதுகாத்தன. அரிக் போகேவுக்குப் பொருட்கள் வழங்குவதற்குத் திறந்திருந்த கடைசி ஒரு வழியானது வடமேற்கில் இருந்த ஏநிசை ஆற்றுப் பள்ளத்தாக்கு ஆகும். 1260ஆம் ஆண்டின் பிற்பகுதியில் கரகோரத்தை நோக்கி குப்லாயின் இராணுவம் முன்னேறியது. அரிக் போகே கரகோரத்தில் இருந்து பின்வாங்கினார். ஏநிசை ஆற்றின் ஒரு துணை ஆற்றை நோக்கிச் சென்றார். பிறகு ஆரம்பமாகிக் கொண்டிருந்த குளிர்காலமானது குப்லாய் மற்றும் அரிக் போகே ஆகியோர் தங்களது இராணுவங்களை முகாமிடும் நிலைக்குத் தள்ளியது. இளவேனிற்காலம் வரை அவர்களைக் காத்திருக்க வைத்தது.
இடது|thumb|342x342px|அல்குவுக்கு எதிரான அரிக் போகேயின் வெற்றி இதற்கு இடைப்பட்ட காலத்தில் ஏராளமான பொருட்கள் மற்றும் வீரர்களைக் குப்லாய் பெற்றார். யான் நகரத்தைச் சுற்றிலும், வடக்கு சீனாவின் எல்லைப்பாதுகாப்புகளுக்கும் அரண்களை அமைத்தார். அரிக் போகேவுக்காக நடு ஆசியாவின் இன்றியமையாத வணிகப் பாதைகளைப் பாதுகாப்பதற்குச் சென்ற ஒரு தளபதியான அலந்தரைக் கதான் தோற்கடித்து மரண தண்டனைக்கு உட்படுத்தினார். மேற்கு சீனாவில் குப்லாயின் கன்பூசிய ஆலோசகர்களில் ஒருவரான லியான் சிசியான் கானுக்காக வீரர்களுக்குத் தலைமை தாங்கினர். வடமேற்கு சீனாவில் அரிக் போகேயின் கூட்டாளியான லியு தைபிங்கிற்கு எதிராக அவர் வெற்றி பெற்றார். அரிக் போகேயின் இராணுவத்திற்காக அனுப்பப்பட்ட உணவுப் பொருட்களைக் கைப்பற்றினார். லியாங்சோவு மற்றும் கன்சோவு ஆகிய பட்டணங்களிலிருந்து அரிக் போகேயின் ஆதரவாளர்களை லியான் விரட்டியடித்தார். தென்மேற்கு சீனாவில் அத்துமீறி நிலப்பகுதிகளை ஆக்கிரமித்த அரிக் போகேயின் ஆதரவாளர்களிடமிருந்து சிச்சுவானை இவரது படைகள் பாதுகாத்தன. கதான் மற்றும் லியான் சிசியானின் இராணுவ சேவைக்காக அவர்களுக்குப் பரிசு பொருட்கள் மற்றும் பதவி உயர்வுகளைத் தாராளமாகக் குப்லாய் வழங்கினார். கதானிற்கு 300 கட்டு பட்டு மற்றும் 15 கிலோ வெள்ளியை வழங்கினார். லியான் சிசியானைத் தனது தலைமைச் செயலகத்தின் வலது பக்கப் பிரதம மந்திரி பதவிக்கு நியமித்தார்.
குப்லாயின் வெற்றிகள் அரிக் போகேயின் எஞ்சியிருந்த ஒரே கூட்டாளியாக அல்குவை ஆக்கின. நடு ஆசியாவிலிருந்த சகதாயி கானரசின் கட்டுப்பாட்டைப் பெறுமாறு அல்குவை அரிக் போகே இணங்க வைத்தார். சகதாயி கானான காரா குலாகு அப்போதுதான் இறந்திருந்தார். சகதாயி கானரசின் ஆட்சியாளராக அரியணைக்குக் குப்லாய் பரிந்துரைத்த தனது எதிரி உரிமை கோருபவரான அபிஷ்கா என்பவரை அல்கு சண்டையிட்டுக் கொன்றார். அரிக் போகோயின் வலிமையான ஆதரவாளர்களில் அல்குவும் ஒருவர் ஆவார். அரிக் போகே சகதாயி கானரசின் கானாக அல்குவை நியமித்தார். அரிக் போகேயின் இராணுவப் பொருட்களுக்கு ஒரு முக்கியமான ஆதாரமாகச் சகதாயி கானரசு திகழ்ந்தது. அப்பகுதியில் வரி வருவாய் மீதான ஒட்டுமொத்த கட்டுப்பாட்டையும் அல்குவிற்கு அரிக் போகே வழங்கினார்.
1261இல் சிமுல்தை என்ற இடத்தில் குப்லாய் மற்றும் அரிக் போகே யுத்தம் செய்தனர். இந்த யுத்தத்தில் அரிக் போகே தோல்வியடைந்து பின் வாங்கினார். 10 நாட்களுக்குப் பிறகு அப்பகுதிக்கு மீண்டும் வந்த அரிக் போகே கிழக்கு மங்கோலியாவின் கிங்கான் மலைகளுக்கு அருகில் குப்லாயின் படைகளுக்குச் சவால் விடுத்தார். அரிக் போகேயால் தாக்கப்பட்ட துருப்புகள் குப்லாயால் நபராகத் தலைமை தாங்கப்படவில்லை. அவை குப்லாயின் இராணுவத்தில் ஒரு சிறிய பகுதியாக மட்டுமே இருந்தன. இருந்தபோதும் இந்த யுத்தமானது யாருக்கும் வெற்றி தோல்வியின்றி முடிந்தது. அதே நேரத்தில் பெரும்பாலான மங்கோலியாவானது தற்போது குப்லாயின் கட்டுப்பாட்டிற்குள் இருந்தது. ஏநிசை பள்ளத்தாக்குப் பொருட்கள் மீதான அரிக் போகேயின் கட்டுப்பாட்டிற்கு இது அச்சுறுத்தலாக விளங்கியது. பலவீனமான அரிக் போகே, அல்குவிடம் உதவி கோரினார். அல்கு மறுத்தார். அரிக் போகேயால் அனுப்பப்பட்ட அல்குவின் வரி வருவாயின் ஒரு பகுதியைக் கோரினர். அத்தூதுவர்களுக்கு அல்கு மரண தண்டனை கொடுத்தார்.
இந்த நேரத்தில் சீனாவில் நடந்த ஒரு கிளர்ச்சியானது உள்நாட்டுப் போரில் இருந்து குப்லாயின் கவனத்தைச் சிதறச் செய்தது. அரிக் போகேயைத் தொடர்ந்து துரத்துவதற்குப் பதிலாக கைபிங் நகரத்திற்குக் குப்லாய் புறப்பட்டார். குப்லாய் தாக்குதல் நடத்தும் அச்சுறுத்தலானது குறைந்த பிறகு அல்குவுடன் போர் புரிய அரிக் போகே சென்றார். சிஞ்சியாங்கின் இலி ஆற்றுக்கு அருகே அரிக் போகேயின் தளபதியான காரா புகாவை அல்கு தோற்கடித்தார். ஆனால் தனது தலைமைப் பகுதியான அல்மலிக்கை அரிக் போகேயிடம் அவர் இழந்தார். தாரிம் வடிநிலத்தில் இருந்த பாலைவனச்சோலை நகரங்களுக்கு அல்கு பின்வாங்கினர்.
அரிக் போகே தற்போது எஞ்சிய வெகு சில கூட்டாளிகளை மட்டுமே கொண்டிருந்தார். சகதாயி கானரசுக்கு எதிரான இவரது செயல்கள் மற்றும் அட்டூழியங்களைத் தொடர்ந்து இவரது பக்கம் இருந்து பெரும்பாலானா அவரது ஆதரவாளர்கள் விலகிச் சென்றனர். மோங்கேயின் மகனாகிய உருங் தசு தனது தந்தையின் முத்திரையை அரிக் போகேயிடமிருந்து எடுத்துக்கொண்டு தன் விசுவாசத்தின் அடையாளமாக அதைக் குப்லாயிடம் கொடுத்தார். அல்கு பிறகு இலி ஆற்றுக்குத் திரும்பி வந்தார். சிஞ்சியாங்கில் இருந்து அரிக் போகேயை நீக்கினார். அரிக் போகேயிடம் தன்னை தற்காத்துக் கொள்வதற்காக ஆதாரங்களோ அல்லது கூட்டாளிகளே இல்லை. அவர் சங்குடுவுக்குத் தனியாகப் பயணித்தார். 1264ஆம் ஆண்டு குப்லாயிடம் சரணடைந்தார். உள்நாட்டுப் போரை முடிவுக்குக் கொண்டு வந்தார்.
பிறகு
குப்லாய் அரிக் போகேயைச் சிறையில் அடைத்தார். ஆனால் அவருக்கு உடனே தண்டனையைக் கொடுக்கவில்லை. அரிக் போகேயின் குற்றங்களுக்கு ஒரு தண்டனை கொடுக்க வேண்டும் என்று குப்லாயின் ஆதரவாளர்கள் விரும்பினர். எனவே ஓர் ஆண்டுக்கு அரிக் போகேவுக்குத் தண்டனையாக அவரைக் குப்லாய் தவித்தார். அரிக் போகேவுக்கு ஆதரவளித்த மங்கோலிய அரசு அதிகாரிகளை நீக்குவதற்காக ஓர் ஒழித்துக் கட்டலை குப்லாய் நடத்தினார். மோங்கே கானிடம் பணியாற்றிய முக்கியமான மங்கோலிய அதிகாரியான போல்கை என்பவரை அரிக் போகேயுடன் இணைந்து துரோகம் செய்ததாகக் குப்லாய் குற்றம் சாட்டினார். போல்கை மற்றும் பிற அரிக் போகேயின் ஆதரவாளர்களின் மரண தண்டனைக்கு அதிகாரப்பூர்வ அனுமதியைக் குப்லாய் வழங்கினார். அரிக் போகேவுக்கு ஒரு தண்டனை வழங்கவும், அரியணைக்குத் தன்னுடைய உரிமையை வலுவாக்கவும் ஒரு குறுல்த்தாய்க்குக் குப்லாய் அழைப்பு விடுத்தார். மங்கோலிய உயர்குடியினரிடமிருந்து வெளிப்படையான ஆதரவைப் பெறாமல் தனது தம்பிக்குத் தண்டனை கொடுக்கக் குப்லாய் விரும்பவில்லை. சிறையில் இருந்தபோதே 1266ஆம் ஆண்டு அரிக் போகே மர்மமான முறையில் இறந்தார். இது குப்லாய் அரிக் போகேவுக்கு இரகசியமாக விடம் கொடுத்தார் என்ற ஊகத்திற்கு இட்டுச் சென்றது.
குப்லாய் அரிக் போகேயைத் தோற்கடித்தது பேரரசு சிதறுவதைத் தடுக்கவில்லை. ககானாகத் தன்னுடைய நிலையை உறுதிசெய்ய தன்னுடைய குறுல்த்தாயைக் குப்லாய் கூட்டியபோது, மற்ற மூன்று கான்களில் ஒருவர் கூட வரவில்லை. 1265ஆம் ஆண்டு குலாகு இறக்கும் வரை, பெர்கே மற்றும் குலாகு தங்களது சண்டையைத் தொடர்ந்தனர். இந்த ஒற்றுமையின்மையைப் பயன்படுத்தித் தங்களது சொந்தக் குடும்பத்தின் நிலையை முன்னேற்ற ஒக்தாயி குடும்பத்தினர் முயன்றனர். 1251ஆம் ஆண்டு குறுல்த்தாய்க்கு மற்றும் அரசியல் படுகொலைத் திட்டத்திற்குப் பிறகு இறுதியாக ஒக்தாயி குடும்பத்தினர் ஒழித்துக்கட்டப்பட்டது ஆகியவற்றின் காரணமாக டொலுய் குடும்பத்திற்கு எதிராக அவர்கள் வெறுப்பு கொண்டிருந்தனர். ககான் பட்டத்திற்குத் தகுதியானவர்கள் ஒக்தாயி குடும்ப உறுப்பினர்கள் என ஒக்தாயி குடும்பத்தைச் சேர்ந்த கய்டு நம்பினார். குப்லாய்க்கு எதிராக 1269ஆம் ஆண்டு கிளர்ச்சியைக் கய்டு தொடங்கினார். இச்சண்டை தசாப்தங்களுக்குத் தொடர்ந்தது.
பெரும்பாலான மேற்குக் கானரசுகள் குப்லாயைக் ககானாக அங்கீகரிக்கவில்லை. எனினும் தங்களது புதிய பிராந்தியக் கான்கள் அரியணையேறும்போது அவர்களது பதவியை உறுதிப்படுத்த அவற்றில் சில குப்லாயை அணுகின. உண்மையில் நான்கு கானரசுகளும் சுதந்திரமாக இயங்கிய அரசுகளாகச் செயல்பட்டன. பாரசீகத்தில் இருந்த ஈல்கானரசு மற்றும் சீனாவில் இருந்த யுவான் அரசமரபு ஆகியவை நெருங்கிய தூதரக உறவுகளைக் கொண்டிருந்தன. அறிவியல் மற்றும் கலாச்சாரத் அறிவைப் பரிமாறிக் கொண்டன. ஆனால் அனைத்து நான்கு மங்கோலியக் கானரசுகளுக்கும் இடையிலான இராணுவ ஒத்துழைப்பானது மீண்டும் நிகழவேயில்லை. ஒன்றுபட்டிருந்த மங்கோலியப் பேரரசானது சிதறுண்டது.
நூல்கள்
பகுப்பு:மங்கோலியப் பேரரசு
ஆய்விதழ் கடத்தல்
ஆய்விதழ் கடத்தல் (Journal hijacking) என்பது தீங்கிழைக்கும் மூன்றாம் தரப்பினரால் முறையான ஆய்விதழின் வணிக முத்திரை மோசடியினை குறிக்கிறது. பொதுவாக ஏமாற்று ஆய்விதழானது ஆய்வாளர்கள் தங்கள் ஆராய்ச்சியை இணையத்தில் கட்டணத்திற்கு விரைவாக வெளியிடுவதற்கான வாய்ப்பை வழங்கும் நோக்கத்திற்காக இந்த மோசடி இணையதளத்தை அமைக்கிறது. ஆய்விதழ் கடத்தல் என்ற சொல் மோசடி அல்லது முறையான ஆய்விதழைக் குறிக்கலாம். மோசடி ஆய்விதழ்கள் "நகலாக்க ஆய்விதழ்கள்" என்றும் அழைக்கப்படுகின்றன. ஆய்வு கருத்துரங்கங்களிலும் இதே போன்ற கடத்தல் நிகழ்வுகள் நடக்கலாம்.
பின்னணி
2012ஆம் ஆண்டில், கணினி குற்றவாளிகள் சார்பகம் ஒன்றில், பெயரைப் பதிவுசெய்து, முறையான பத்திரிகைகள் என்ற தலைப்பின் கீழ் ஒரு போலி வலைத்தளத்தை உருவாக்கி அச்சில் மட்டும் வெளிவரும் ஆய்விதழ் பெயரில் கட்டுரைகளை வெளியிடத் தொடங்கினர்.
முதன் முதலாக இந்த ஏமாற்று பேர்வழிகளிடம் பலியான ஆய்விதழ், சுவீடன் நாட்டைச் சார்ந்த ஆர்கேவ்சு டெசு  சயன்சசு (Archives des Sciences) ஆகும். 2012 மற்றும் 2013-ல் 20க்கும் மேற்பட்ட கல்வி ஆய்விதழ்கள் பெயரில் போல் இணையவழி கணக்குகள் தொடங்கப்பட்டன. கட்டுரை ஆசிரியர்களின் கருத்தரங்க கட்டுரைகளில் உள்ள மின்னஞ்சல் முகவரிகளைப் பயன்படுத்தி பொய்யான தகவல் மூலம் முழு கட்டுரைகளைப் பெற்று போலியான ஆய்விதழில் வெளியிட்டனர்.
ஆய்விதழ் வெளியீட்டாளர் சரியான நேரத்தில் சார்பாகக் கட்டணத்தின் பெயர் பதிவுக் கட்டணத்தைச் செலுத்தத் தவறினால், இத்தகைய கடத்தல்/ஏமாற்றுபவர், அத்தகைய ஆய்விதழ்களை உரிமையாக்கி ஏமாற்றிய நிகழ்வுகளும் நடந்துள்ளன.
சபானா சபானா
சபானா சபானா (Sapana Sapana) ஓர் இந்திய மகளிர் நடைப்போட்டி வீரராவார். இராசத்தான் மாநிலம் செய்ப்பூரில் 1988 ஆம் ஆண்டு சனவரி மாதம் 2 ஆம் தேதி சபானா பிறந்தார். 2015 இல் சீனாவின் பெய்சிங் நகரில் நடைபெற்ற உலகத் தடகளச் சாம்பியன் போட்டியில் மகளிருக்கான 20 கிலோமீட்டர் நடைப் போட்டியில் இவர் பங்கேற்றார். 2015 ஆம் ஆண்டு நடைபெற்ற தேசிய விளையாட்டுப் போட்டிகளில் இவர் 20 கிலோமீட்டர் தொலைவை 1:40:35.70 நேரத்தில் நடந்து சாதனை நிகழ்த்தியிருந்தார். இதன்மூலம் பிரேசில் நாட்டின் இரியோடி செனிரோ ஒலிம்பிக் போட்டியில் கலந்து கொள்வதற்காக தகுதி பெற்றார். இராசத்தான் மாநில காவல் துறையில் உதவி ஆய்வாளராக சபானா சபானா பணிபுரிகிறார்
புற இணைப்புகள்
பகுப்பு:1988 பிறப்புகள் பகுப்பு:வாழும் நபர்கள் பகுப்பு:இந்தியப் பெண் பந்தயநடையாளர்கள் பகுப்பு:இந்திய ஒலிம்பிக் தடகள வீரர்கள் பகுப்பு:Rio Olympic Editathon 2016
உள்நாட்டு வானூர்தி நிலையம்
thumb|[[தன்சானியாவிலுள்ள தாங்கா வானூர்தி நிலையம்]] thumb|மும்பை வானூர்தி நிலையம் உள்நாட்டு புறப்பாட்டு முனையம் 1C (4) thumb|[[ஆத்திரேலியாவின் மெல்பேர்ண் நகரிலுள்ள மூராபென் வானூர்தி நிலையம்]] உள்நாட்டு வானூர்தி நிலையம் ஒரு நாட்டின் எல்லைகளுகளுக்குள் இயங்கும் பறப்புக்களை மேலாளும் வானூர்தி நிலையம் ஆகும். உள்நாட்டு வானூர்தி நிலையங்களில் சுங்கச்சோதனையும் குடிவரவு வசதிகளும் இராது. இவை வெளிநாடுகளிலிருந்து வருகின்ற அல்லது செல்கின்ற பறப்புக்களை மேலாண்மை செய்ய இயலாது.
பரவூர் ஏரி
பரவூர் காயல் அல்லது பரவூர் ஏரி (Paravur Lake) என்பது இந்தியாவின் கேரள மாநிலத்தின் கொல்லம் மாவட்டத்தில் உள்ள பரவூரில் அமைந்துள்ள ஓர் ஏரி. இது 6.62 கி.மீ² பரப்பளவை மட்டுமே கொண்டு சிறியதாக இருந்தாலும், இத்திக்கரை ஆற்றின் இறுதிப் புள்ளியாகவும், கேரள உப்பங்கழிகளை உருவாக்கும் ஏரிகள் மற்றும் கால்வாய்களின் ஒரு பகுதியாகவும் உள்ளது. திருவனந்தபுரம் - சோரனூர் கால்வாய் அமைப்பின் ஒரு பகுதியாக, எடவா மற்றும் அஷ்டமுடி காயலுடன் பத்தொன்பதாம் நூற்றாண்டின் பிற்பகுதி முதலே இது இணைக்கப்பட்டுள்ளது.
உள்நாட்டு வானூர்தி நிலையம்
பெரும்பாலும் இந்த வானூர்தி நிலையங்களில் ஓடு பாதை சிறியதாக இருக்கும். இவற்றால் குறைந்த தொலைவு அல்லது இடைப்பட்டத் தொலைவு வரை இயக்கப்படும் வானூர்திகளையே கையாளவியலும். தற்போது விரிவான பாதுகாப்புச் சோதனை அமைப்புகள் நிறுவப்பட்டாலும் நெடுங்காலத்திற்கு இவை பன்னாட்டு வானூர்தி நிலையங்களில் மட்டுமே இருந்து வந்தன.
பழமுதிர்சோலை
பழமுதிர்சோலை முருகன் கோயில், (Pazhamudirchozhai Murugan Temple) முருகனின் ஆறுபடை வீடுகளில், ஆறாவது படை வீடாகத் திகழ்கின்றது. இது இந்தியாவில், தமிழ்நாடு மாநிலத்தில், மதுரையிலிருந்து பதினைந்து மைல் தொலைவில் அமைந்துள்ளது. முருகன் சிறுவனாய் வந்து ஔவையாரை சோதித்தது இங்குதான் என்று நம்பப்படுகிறது. விஷ்ணு கோயிலான அழகர் கோவில் இதற்கு அண்மையில் அமைந்துள்ளது. அருணகிரிநாதர் இத்தலம் மீது திருப்புகழ் பாடியுள்ளார். அழகர் கோவில் தீர்த்த மலையில் இக்கோவில் அமைந்துள்ளது.
பரவூர் ஏரி
சுற்றுலா ஈர்ப்பு
பறவைப் பார்வையில் இந்த இடத்தின் அகலப்பரப்பு காட்சியைக் வானிலிருந்து பார்ப்பதைவிட இதன் வடக்கிலும் கிழக்கிலும் உள்ள மலை அடுக்குகளிலிருந்து பார்க்கலாம். புகழ்பெற்ற லேக்சாகர் சேவியர் உல்லாச விடுதி பரவூர் ஏரியின் கரையில் அமைந்துள்ளது. பிரியதர்ஷினி படகுக் குழு இந்த ஏரியின் அருகில் இருக்கும் மற்றொரு சுற்றுலா ஈர்ப்பு இடமாகும். ஏரியின் இருபுறமும் இருக்கும் அலையாத்திக் காடுகளும் மிகவும் புகழ்பெற்றவை.
பழமுதிர்சோலை
சோலைமலை என்ற பெயரும் இதற்கு உண்டு. இங்குள்ள முருகன் வெற்றிவேல் முருகன் என்று அழைக்கப்படுகிறார். பழமுதிர்சோலை என்பதற்கு "பழங்கள் உதிர்க்கப் பெற்ற சோலை" என்று பொருள் எடுத்துக் கொள்ளலாம்.
உள்நாட்டு வானூர்தி நிலையம்
கனடாவிலும் ஐக்கிய அமெரிக்க நாட்டிலும் பெரும்பாலான நகராட்சி வானூர்தி நிலையங்கள் இவ்வகையானவை. கனடாவின் பன்னாட்டு வானூர்தி நிலையங்களில், கனடாவிற்குள் இயங்கும் பறப்புக்களை கையாள தன உள்நாட்டு முனையங்கள் உள்ளன.
பழமுதிர்சோலை
இலக்கியக் குறிப்புகள்
திருமுருகாற்றுப்படையில் வரும் பழமுதிர்சோலை என்பதற்கு பழம் முற்றிய சோலை என்று நச்சினார்க்கினியர் உரை எழுதியிருக்கிறார். கந்தபுராணத் துதிப்பாடலில், வள்ளியைத் திருமணம் செய்ய விநாயகரை யானையாக வந்து உதவும்படி முருகன் அழைத்த தலம் பழமுதிர்சோலை என்று கூறுகிறார் கச்சியப்ப சிவாச்சாரியார். எனவே ஆறாவது படை வீடாகிய பழமுதிர்சோலை, வள்ளி மலையைக் குறிக்கும் என்று ஒருசாரார் தெரிவிக்கின்றனர்.
உள்நாட்டு வானூர்தி நிலையம்
தவிரவும் சில வானூர்தி நிலையங்கள் பன்னாட்டு வானூர்தி நிலையங்கள்என பெயரிடப்பட்டிருந்தாலும் முதன்மையாக அங்கு உள்நாட்டு பறப்புகளே இயக்கப்படும்; மிகக் குறைந்த அளவில் வெளிநாட்டுப் பறப்புகள் கையாளப்படலாம்.
பழமுதிர்சோலை
இலக்கியக் குறிப்புகள்
ஆனால் அருணகிரிநாதர், திருப்புகழில் வள்ளி மலையையும், பழமுதிர்சோலையையும் தனித்தனியே பாடியிருக்கிறார். மேலும் பழமுதிர்சோலையில் இன்றும் காணப்படுகின்ற "நூபுர கங்கை" என்னும் சிலம்பாற்றை பழமுதிர்சோலைத் திருப்புகழில் குறிப்பிட்டுப் பாடியுள்ளார். அதனால், பழமுதிர்சோலையே முருகனின் ஆறாவது படைவீடாக கணக்கில் எடுத்துக் கொள்ளப்படுகிறது. பழமுதிர்சோலை முருகனுக்கு உகந்த நாளாக வெள்ளிக்கிழமை கருதப்படுகிறது. அன்றைய தினம் முருகனுக்கு தேனும் தினை மாவும் நைவேத்தியமாகப் படைக்கப்படுகிறது.
பரவூர் ஏரி
போக்குவரத்து
பரவூர் நகரிலிருந்து 4 km தொலைவில் பரவூர் ஏரி அமைந்துள்ளது. பரவூர்-எடவா-வர்க்கலை சாலை இந்த ஏரியின் கரைகளின் ஊடாகச் செல்கிறது. பரவூர் நகராட்சிப் பேருந்து நிலையமும் தொடர்வண்டி நிறுத்தமும் ஏரியிலிருந்து 4 km தொலைவில் உள்ளன. பரவூர் ஏரிக்கு அருகிலிருக்கும் தொடர்வண்டி நிறுத்தம் பரவூர் தொடர்வண்டி நிலையமாகும். ஒவ்வொரு நாளும் பதினான்கு தொடர்வண்டிகள் இங்கு நின்று செல்கின்றன. அருகிலுள்ள முதன்மைத் தொடர்வண்டித் தலைமையகமாக கொல்லம் சந்திப்பு தொடருந்து நிலையம் ஏரியிலிருந்து 26 km தொலைவில் உள்ளது. அருகிலுள்ள பேருந்து நிலையம் 12 கி.மீ. தொலைவில் உள்ள கேரள மா.சா.போ.கவின் சாத்தன்னூர் பேருந்து நிலையமாகும்.
உள்நாட்டு வானூர்தி நிலையம்
ஐக்கிய இராச்சியத்தில், விக் வானூர்தி நிலையத்தை ஓர் எடுத்துக்காட்டாகக் கூறலாம்; இங்கிருந்து இசுக்காட்லாந்தின் வானூர்தி நிலையங்களுக்கு அடிக்கடி பறப்புகள் உள்ளன.
பழமுதிர்சோலை
தல வரலாறு
அறுபடை வீடுகள் ஒவ்வொன்றிலும் திருவிளையாடல் புரிந்த அழகன் முருகன், இந்தத் தலத்தில், மதுரை நோக்கிச் சென்று கொண்டிருந்த ஔவையாரிடம் திருவிளையாடல் புரிந்ததாகச் சொல்கிறார்கள்.
பரவூர் ஏரி
சான்றுகள்
பகுப்பு:கேரள ஏரிகள் பகுப்பு:கொல்லம் மாவட்டம் பகுப்பு:துப்புரவு முடிந்த காஞ்சிபுரம் மாவட்ட ஆசிரியர்கள் தொடங்கிய கட்டுரைகள்
பழமுதிர்சோலை
தல வரலாறு
தனது புலமையால் புகழின் உச்சிக்குச் சென்ற அவ்வையாருக்கு தான் என்ற அகங்காரம் ஏற்பட்டது. அந்த அகங்காரத்தில் இருந்து அவ்வையை விடுவிக்க எண்ணிய முருகன், அவ்வை மதுரைக்கு காட்டு வழியாக நடந்து செல்லும் வழியில் ஆடு மேய்க்கும் சிறுவனாக தோன்றி வந்தார். அங்கிருந்த ஒரு நாவல் மரத்தின் கிளை ஒன்றில் ஏறி அமர்ந்து கொண்டார். நடந்து வந்த களைப்பால் அந்த மரத்தின் அடியில் வந்து அமர்ந்தார் அவ்வை. நீண்ட தொலைவு பயணம் செய்திருந்ததால் அவருக்குக் களைப்பையும் தந்திருந்தது. வயிறு பசிக்கவும் செய்தது.
உள்நாட்டு வானூர்தி நிலையம்
சில சிறிய நாடுகளில் உள்நாட்டுப் பறப்புகள் இயக்குமளவில் நிலப்பரப்பு இருக்காது. இவற்றிற்கு எடுத்துக்காட்டுகளாக பெல்ஜியம், ஆங்காங், குவைத், மக்காவு, சிங்கப்பூர், மற்றும் ஐக்கிய அரபு அமீரகம் ஆகியவற்றைக் கூறலாம்.
பழமுதிர்சோலை
தல வரலாறு
அப்போது, தற்செயலாக அந்த மரக்கிளையில் ஆடு மேய்க்கும் சிறுவன் ஒருவன் அமர்ந்திருப்பதைக் கண்டார். அந்த மரத்தில் நிறைய நாவல் பழங்கள் இருப்பதையும் பார்த்தார். உடனே அந்தச் சிறுவனிடம், "குழந்தாய்... எனக்குப் பசிக்கிறது. சிறிது நாவல் பழங்களைப் பறித்துத் தர முடியுமா?" என்று கேட்டார். அதற்கு, சிறுவனாக இருந்த முருகப்பெருமான், "சுட்டப் பழம் வேண்டுமா? சுடாத பழம் வேண்டுமா? " என்று கேட்டார்.
உள்நாட்டு வானூர்தி நிலையம்
பகுப்பு:வானூர்தி நிலையங்கள்
பழமுதிர்சோலை
தல வரலாறு
சிறுவனின் கேள்வி அவ்வைக்குப் புரியவில்லை. பழத்தில் கூட சுட்டப் பழம், சுடாத பழம் என்று இருக்கிறதா? என்று எண்ணிக் கொண்டவர், விளையாட்டாக "சுடாத பழத்தையே கொடுப்பா..." என்று கேட்டுக் கொண்டார்."சுடாத பழம் வேண்டுமா? சரி உலுக்கி விடுகிறேன் சுடாத பழமா பார்த்து எடுத்துக்கோ" என்று கூறி,நாவல் மரத்தின் கிளை ஒன்றை சிறுவனாகிய முருகப் பெருமான் உலுப்ப, நாவல் பழங்கள் அதில் இருந்து கீழே உதிர்ந்து விழுந்தன. அந்தப் பழங்களைப் பொறுக்கிய அவ்வை, அந்தப் பழத்தில் மணல் ஒட்டி இருந்ததால், அவற்றை நீக்கும் பொருட்டு வாயால் ஊதினார். இதைப் பார்த்துக் கொண்டிருந்த சிறுவனாகிய முருகப்பெருமான், "என்ன பாட்டி... பழம் சுடுகிறதா?" என்று கேட்டார்.
சிறுவனின் அந்த ஒரு கேள்வியிலேயே அவ்வையின் அகங்காரம் பறந்து போனது. தன்னையே சிந்திக்க வைத்த அந்தச் சிறுவன் நிச்சயம் மானுடனாக இருக்க முடியாது என்று கணித்த அவ்வை, "குழந்தாய்... நீ யாரப்பா? " என்று கேட்டார். மரக்கிளையில் இருந்து கீழே குதித்த சிறுவன் முருகப்பெருமான், தனது சுயஉருவத்தை காண்பித்து அவ்வைக்கு அருளினார்.
இந்தத் திருவிளையாடல் நடந்த நாவல் மரத்தின் கிளை மரம் இன்றும் சோலைமலை உச்சியில் காணப்படுகிறது. சோலைமலை முருகன் கோவிலுக்கு சற்று முன்னதாக இந்த மரத்தை இன்றும் நாம் பார்க்கலாம்.
திருவாவினன்குடி
திருவாவினன்குடி முருகன் கோவில் முருகனின் ஆறுபடை வீடுகளில், மூன்றாம் படை வீடாகத் திகழ்கின்றது. இது தமிழ்நாடு மாநிலத்தில், திண்டுக்கல் மாவட்டம், பழனி மலையின் அடிவாரத்தில் அமைந்துள்ள இக்கோயில், குழந்தை வேலாயுத சுவாமி கோயில் என அழைக்கப்படுகிறது. சங்ககாலப் புலவரான நக்கீரரும், பிற்காலத்தவரான அருணகிரிநாதரும் திருவாவினன்குடி முருகனைக் குறித்துப் பாடல்கள் பாடியுள்ளனர். அகத்தியர் இங்கு தவம் புரிந்து முருகனிடம் தமிழிலக்கணம் பயின்றதாகப் புராணங்கள் கூறுகின்றன.
பழமுதிர்சோலை
விழாக்கள் விவரம்
இந்தக் கோயிலில் கந்த சஷ்டி விழா முக்கிய விழாவாக கொண்டாடப்படுகிறது. மேலும் முருகனுக்குரிய தைப்பூசம், வைகாசி விசாகம், கிருத்திகை ஆகிய நாட்களிலும் சிறப்பு பூசைகளும், அபிசேகங்களும் நடைபெறுகின்றன.
பயண வசதி
மதுரை மாநகரில் இருந்து வடக்கே 27 கிலோமீட்டர் தொலைவில் உள்ள அழகர்மலை உச்சியில் இந்த பழமுதிர்சோலை அமைந்துள்ளது. மதுரை பெரியார் பேருந்து நிலையத்தில் இருந்து அடிக்கடி பேருந்து வசதி உள்ளது. அழகர்மலை அடிவாரத்தில் இருந்து மலை உச்சிக்குச் செல்ல கள்ளழகர் கோவில் நிர்வாகமே வாகனங்களை இயக்குகிறது. காரில் செல்பவர்கள் தனிக்கட்டணம் செலுத்தி மலை உச்சிக்குப் பயணமாகலாம். சுமார் 15 நிமிடங்கள் வளைந்து நெளிந்து செல்லும் மலையில் மெதுவாக பயணித்தால் மலை உச்சியை அடையலாம். அங்கு பழமுதிர்சோலை என்கிற சோலைமலை அமைந்துள்ளது.
திருவாவினன்குடி
வரலாறு
திரு என்ற இலக்குமி தேவியும், ஆ என்ற காமதேனுவும், இனன் என்ற சூரிய பகவானும், இத்தலத்து முருகப்பெருமானை வழிபட்டமையால் திருஆஇனன்குடி என்று பெயா் பெற்றதாக சொல்லப்படுகிறது.
சங்க காலத்தில் இந்த ஊர் திருவாவினன்குடி என்றே அழைக்கப்பட்டதாகவும், மாம்பழத்திற்காக கோபம் கொண்டு வந்தமர்ந்த முருகப்பெருமானை சிவனும், பார்வதியும், இத்திருத்தலத்திற்கு வந்து ஞானப் "பழம் நீ" என்று முருகனுக்கு சூட்டிய பெயரே, நாளடைவில் மருவி பழநி என்று ஊர் பெயர் வர காரணமானதாக தல புராணம் கூறுகின்றது.
அமைவிடம்
இத்திருத்தலம் பழநி மலைக்கோவிலுக்கு செல்லும் வழியில், பழநி மலை அடிவாரத்தில் வையாபுரி ஏரிக்கரையில் அமைந்துள்ளது. இக்கோவிலின் வடகிழக்கு திசையில் சரவணப் பொய்கை உள்ளது. இத்தலத்தில் உள்ள பெருமானை வழிபட்ட பின்னரே, மலைக்கோவிலுக்கு சென்று தண்டாயுதபாணித் தெய்வத்தை வழிபடுவது மரபு.
மூன்றாம் படைவீடு விளக்கம்
மூன்றாம் படைவீடு என்பது பழநி மலைக்கோவிலா அல்லது திருவாவினன்குடி திருத்தலமா என்பதில் பலருக்கும் மிகப்பெரிய சந்தேகம் உள்ளது.
திருவாவினன்குடி கோவிலையே நக்கீரர் பெருமான், திருமுருகாற்றுப்படையிலே முருகனின் மூன்றாம் படைவீடாக
"தாஇல் கொள்கை மடந்தையொடு சில்நாள் ஆவி னன்குடி அசைதலும் உரியன்: அதாஅன்று"
அதாவது, குற்றம் இல்லாத கோட்பாடுடன், யாவர்க்கும் நன்மையே விளைவிக்கும் உயர்ந்த கொள்கை உடைய தன் துணைவியோடு சிலகாலம் ஆவினன்குடியில் தங்கியிருப்பதற்கு உரிமை உடையவன் என்று போற்றி பாடியுள்ளார் என்பதாக சொல்லப்படுகிறது.
கோபம் கொண்டு வந்து அமர்ந்த இடமான பழநி மலைக்கோவிலில் தண்டாயுதபாணித் தெய்வமாகவும், திருவாவினன்குடி திருத்தலத்தில் மயில் மீது அமர்ந்த குழந்தை வேலாயுத சுவாமியாகவும் காட்சியளிக்கிறார். சங்க காலத்தில் இந்த இரண்டு திருத்தலங்களையும் சேர்த்தே இந்த ஊரின் பெயர் திருவாவினன்குடி என்று இருந்ததாக புராணங்கள் சொல்கின்றன.
ஆக நக்கீரர் பெருமகனார் பாடிய திருத்தலம் பழநி மலைக்கோவில் மற்றும் திருவாவினன்குடி கோவில் இரண்டையும் உள்ளடக்கிய ஒரு தலமாகவே கொள்ளலாம். எனவே மலைக்கோவில் மற்றும் திருவாவினன்குடி திருத்தலம் இரண்டையுமே மூன்றாம் படைவீடாகக் கொள்ள வேண்டும்.
ஆனால் சிலகாலம் முன்பு வரை இக்கோவிலின் சன்னதிக்கு வெளியே மூன்றாம் படைவீடு என்ற பெயர்ப் பலகை வைக்கப்பட்டிருந்தது. காலப்போக்கில் அப்பெயர்ப்பலகை நீக்கப்பட்டுவிட்டது. இன்றும் பழநி மலை அடிவாரத்தில் படிக்கட்டு நடைபாதை முடிந்து வெளியே வரும் இடத்தில் அரசாங்கத்தால் மூன்றாம் படைவீடு திருவாவினன்குடி செல்லும் வழி என்று வழிகாட்டும் பலகை வைக்கப்பட்டுள்ளது.
திருவிழாக்கள்
அறுபடை வீடுகளில் சிறப்பாக கொண்டாடப்படும் பங்குனி உத்திரத் திருவிழா, திருவாவினன்குடி திருத்தலத்திலே கொடியேற்றத்துடன், திருக்கல்யாணம் மற்றும் தேர் வடம் பிடித்தல் போன்ற நிகழ்ச்சிகள் தண்டாயுதபாணி சுவாமி திருக்கோவில் தேவஸ்தானத்தால் நடத்தப்படுகின்றன.
திருப்பணிகள்
பல நூற்றாண்டுகள் பழைமை வாய்ந்த இந்தக் கோவிலை நாட்டுக்கோட்டை நகரத்தார்கள் மறு கட்டுமானம் செய்தும், புதிதாக மண்டபங்கள், பிரகாரம், ராஜ கோபுரம் அமைத்தும் பெரிய கற்றளியாக எழுப்பியுள்ளனர். 1919 சூன் 26 இல் குடமுழுக்கு இடம்பெற்றது.
வெளி இணைப்புகள்
பகுப்பு:ஆறுபடை வீடுகள் பகுப்பு:இந்து யாத்திரைத் தலங்கள் பகுப்பு:கௌமாரம்
மூவிணைய-அமைல் ஆல்ககால்
மூவிணைய-அமைல் ஆல்ககால் (tert-Amyl alcohol) என்பது பெண்டனாலின் ஒரு வகையாகும். பக்கக் கிளையுள்ள பெண்டனால் சேர்மமான இதை 2-மெத்தில்பியூட்டேன்-2-ஆல் என்ற பெயராலும் அழைக்கலாம். பொதுவாக ஒரு மயக்க மருந்தாக மூவிணைய-அமைல் ஆல்ககால் பயன்படுத்தப்படுகிறது. சமீபத்தில் இதை ஒரு கிளர்ச்சியூட்டி என்றும் அறிவித்துள்ளார்கள். பெரும்பாலும் எத்தனாலைப் போல காபா ஏ ஏற்பிகளுக்கான நேர்மறை மாற்றுத்தூண்டல் பண்பேற்றியாக இது செயல்படுகிறது. இவ்விரண்டின் விளைவுகளும் ஒரே மாதிரியானவையாகும். மூவிணைய-அமைல் ஆல்ககால் நிறமற்றதாகும். விருபத்தகாத நெடியான நெருப்பில் தீய்ந்த மணம் கொண்டது. அதாவது சிறிதளவு கற்பூரம் போன்ற பாரால்டிகைடு மணம் கொண்டது என்றும் கூறலாம். அறை வெப்பநிலையில் நீர்ம நிலையில் இருப்பதால் மூவிணைய பியூட்டைல் ஆல்ககாலுக்கு மாற்று கரைப்பானாக இது பயன்படுகிறது.
தயாரிப்பு
முதன்மையாக ஓர் அமில வினையூக்கியின் முன்னிலையில் 2-மெத்தில் -2-பியூட்டீன் சேர்மத்தை நீரேற்றம் செய்து மூவிணைய-அமைல் ஆல்க்கால் தயாரிக்கப்படுகிறது.
இயற்கைத் தோற்றம்
மூவிணைய-அமைல் ஆல்ககால் போன்ற கலவை ஆல்ககால்கள் தானிய நொதித்தல் செயல்முறையின் விளைவாகத் தோன்றும் உடன் விளைபொருள் தயாரிப்புகளாகும், எனவே பல மதுபானங்களில் மூவிணைய-அமைல் ஆல்ககால் சுவடு அளவுகளில் உள்ளது .வறுத்த பன்றி இறைச்சி, மரவள்ளி மற்றும் ரூய்போசு எனப்படும் சிவப்புத் தேநீர் போன்ற பிற உணவுகளில் மூவிணைய-அமைல் ஆல்ககால் சேர்மத்தின் தடயங்கள் கண்டறியப்பட்டுள்ளன.
வரலாறு
சுமார் 1880 ஆம் ஆண்டுகள் முதல் 1950 ஆம் ஆண்டுகள் வரை, மூவிணைய அமைல் ஆல்ககால் அமிலீன் ஐதரேட்டு என்ற சமகால பெயருடன் ஒரு மயக்க மருந்தாக பயன்படுத்தப்பட்டது, ஆனால் மிகவும் திறமையான மருந்துகள் இருந்ததால் அரிதாகவே பயன்படுத்தப்பட்டது.. 1930 ஆம் ஆண்டில் மூவிணைய அமைல் ஆல்ககால் முக்கியமாக முதன்மை மயக்க மருந்து டிரைபுரோமோயெத்தனாலின் கரைப்பானாக குளோரோஃபார்மைப் போலவே,பயன்படுத்தப்பட்டது.. டிரைபுரோமோயெத்தனால் மனித உடலில் கல்லீரலுக்கு நச்சுத்தன்மையை அளிக்கக்கூடியது, எனவே இதுபோன்ற கரைசல்களின் பயன்பாடு 1940 களில் மனிதர்களில் குறைந்தது. ஆய்வக எலிகள் மற்றும் சுண்டெலிகளுக்கு மட்டும் குறுகிய செயல்பாட்டு மயக்க மருந்துகளாக இவ்விரண்டு கரைசல்களும் பயன்பாட்டில் இருந்தன. இத்தகைய கரைசல்கள் சில நேரங்களில் அவெர்டின் என்று அழைக்கப்படுகின்றன, இப்பெயர் இப்போது நிறுத்தப்பட்டுள்ள மூவிணைய அமைல் ஆல்ககால் மற்றும் டிரைபுரோமோயெத்தனால் கரைசல்களுக்கான ஒரு வியாபார குறியீட்டுப் பெயராக இருந்தது, இது வின்ட்ரோப் ஆய்வகங்களால் 0.5: 1 கலப்பு விகிதத்தில் தயாரிக்கப்பட்டது. இப்போதெல்லாம் மூவிணைய அமைல் ஆல்ககால் ஒரு பொழுதுபோக்கு மருந்தாக கண்டறியப்பட்டுள்ளது.
பயன் மற்றும் விளைவுகள்
மூவிணைய அமைல் ஆல்ககாலை உட்கொள்வது அல்லது மூச்சிழுப்பது போன்ற செயல்கள் நன்னிலை உணர்வூட்டி, மயக்க மருந்து ஊக்கி, மற்றும் வலிப்படக்கி போன்ற விளைவுகளை ஏற்படுத்துகிறது. இவை எத்தனால் சேர்மத்தால் உண்டாகும் விளைவுகளை ஒத்திருக்கிறது. இதை உட்கொள்ளும்போது விளைவுகள் சுமார் 30 நிமிடங்களில் தொடங்கி 1-2 நாட்கள் வரை நீடிக்கும். 2-4 கிராம் மூவிணைய அமைல் ஆல்ககாலை உட்கொள்வதால் மயக்கமடைய நேரிடும். . சுமார் 100 கிராம் எத்தனால் இதே போன்ற மயக்கத்தை தூண்டுகிறது.
நச்சு அளவு
ஒரு நபரைக் கொல்லும் மூவிணைய அமைல் ஆல்ககாலின் மிகச்சிறிய அளவு 30 மில்லியாகும். அதிகப்படியான அளவு ஆல்ககால் போன்ற நச்சுத்தன்மையை அறிகுறிகளை உருவாக்குகிறது மற்றும் மயக்க மருந்து / மனச்சோர்வு பண்புகள் காரணமாக இது ஒரு மருத்துவ அவசரநிலை நோயாக கருதப்படுகிறது. அதிகப்படியான அளவுகளில் ஆபத்தான சுவாச மன அழுத்தமாக வெளிப்படுகிறது. எலிகளில் வாய்வழியாக கொடுக்கப்படும்போது உயிர் கொல்லும் அளவு 1 கிராம்/கிலோகிராம் ஆகும். சுண்டெலிகளை கொல்லும் அளவு 2.1 கிராம் /கிலோகிராம் ஆகும்.
விரைவான நனவிழப்பு, ஒரே நேரத்தில் சுவாசம் மற்றும் வளர்சிதை மாற்ற அமிலத்தன்மை, வேகமான இதயத் துடிப்பு, அதிகரித்த இரத்த அழுத்தம், கண்மணி சுருக்கம், கோமா எனப்படும் உணர்விழப்பு, சுவாச மன அழுத்தம் மற்றும் மரணம் போன்ற பாதிப்புகள் இதை அதிகப்படியாக உட்கொள்வதால் ஏற்படலாம். இவ்வாறு அதிகப்படியான அளவு மற்றும் சுவாச மன அழுத்தத்தால் பாதிக்கப்பட்ட ஒருவர் மூச்சுக்குழாய் அடைப்பைச் செய்வதன் மூலம் உயிருடன் வைத்திருக்கலாம், பின்னர் செயற்கை சுவாசத்தை அளித்து காப்பாற்ற முயற்சி மேற்கொள்ளலாம்.
வளர்சிதைமாற்றம்
எலிகளில் மூவிணைய அமைல் ஆல்ககால் முதன்மையாக குளுக்குரோனேற்றம் வழியாக வளர்சிதை மாற்றம் அடைகிறது. அத்துடன் ஆக்சிசனேற்றத்தால் 2-மெத்தில்-2,3- பியூட்டேன் டையால் ஆக மாற்றமும் அடைகிறது. மனிதர்களிடமும் இதே பாதை பின்பற்றப்படலாம், பழைய ஆதாரங்கள் மூவிணைய அமைல் ஆல்ககால் மாறாமல் அப்படியே வெளியேற்றப்படுவதாகக் கூறுகின்றன though older sources suggest TAA is excreted unchanged.
.
மூவிணைய அமைல் ஆல்ககாலின் பயன்பாட்டை பொதுவான எத்தனால் சோதனைகள் அல்லது பிற சாதாரண மருந்து சோதனைகள் மூலம் கண்டறிய முடியாது. நுகர்வுக்குப் பிறகு 48 மணி நேரம் வரை வாயு குரோமாட்டோகிராபி-நிறை நிறமாலையியல் பயன்படுத்துவதன் மூலம் இரத்தம் அல்லது சிறுநீர் மாதிரியிலிருந்து அதன் பயன்பாட்டைக் கண்டறிய முடியும்.
மேற்கோள்கள்
பகுப்பு:ஆல்ககால் கரைப்பான்கள் பகுப்பு:மூன்றாம் நிலை ஆல்ககால்கள் பகுப்பு:தூக்க மருந்துகள் பகுப்பு:ஆல்கனால்கள்
பலமனைவி மணம்
பலமனைவி மணம் அல்லது பலதார மணம் (polygyny) என்பது ஒரு ஆண் ஒரே நேரத்தில் பல பெண்களுடன் மண உறவு கொண்டு வாழ்வதாகும். வரலாற்று நோக்கில், இம்முறையே உலகின் பெரும்பான்மையான சமுதாயங்களில் கடைப்பிடிக்கப்பட்டது. நவீன சமுதாயங்கள் பலவற்றில், இம் முறை ஏற்றுக்கொள்ளப்படுவதில்லை என்பதுடன், இத்தகைய மணமுறைக்குச் சட்டப்படியான ஏற்பும் இருப்பதில்லை. எனினும், ஏதோ ஒரு வகையில் இச் சமுதாயங்களிலும் பலமனைவி மண முறை இருந்துதான் வருகிறது. இந்துக்கள் பொதுவாக ஒருவனுக்கு ஒருத்தி என்னும் கருத்துக்குப் புனிதத்துவம் கொடுத்து வந்தபோதிலும் கூட, அரசர்கள், சமுதாயத்தில் உயர் மட்டத்தில் இருப்பவர்கள் முதலானோர் பல பெண்களை ஒரே நேரத்தில் மணந்து வாழ்வதை இந்து சமுதாயம் ஏற்று வந்துள்ளது. இசுலாம் பலமனைவி மணத்தைக் கட்டுப்படுத்தப்பட்ட அளவில் ஏற்றுள்ளது.
பலமனைவி மணத்துக்கான காரணங்கள்
பலமனைவி மணம் பரந்த அளவில் உலகில் கைக்கொள்ளப்பட்டு வருவதற்கான காரணங்களை ஆராய்ந்த மானிடவியலாளர்கள், பலவிதமான கருத்துக்களை முன்வைத்துள்ளனர். அதிக எண்ணிக்கையில் பாலுறவுத் துணைகளைக் கொண்டிருப்பதற்கான விருப்பு மனிதனில் அடிப்படை உயிரியல் பண்பாக இருப்பதாகவும், அதனால்தான், உலகளவில் பலமனைவி மணம் பரந்துள்ளதாகவும் சிலர் கூறுகிறார்கள்.
இதைவிடப் பலவாறான பொருளாதாரக் காரணங்களும் எடுத்துக் காட்டப்படுகின்றன. வாழ்க்கைக்கான பொருளாதாரச் செயற்பாடுகளில், பெண்களின் பங்கு அதிகமாக இருக்கும் சமுதாயங்களில் பலமனைவி மணமுறை அதிக அளவில் இருப்பதாக மானிடவியலாளர் கூறுகிறார்கள். குறிப்பாக முற்காலத்தில், உணவு சேகரித்தல், விவசாயம் போன்ற பொருளாதார நடவடிக்கைகள் பெருமளவில் பெண்களின் பங்களிப்பை வேண்டிநின்றன. இதனால் வசதி படைத்தவர்கள் பல பெண்களை மணந்து கொண்டனர்.
இவற்றையும் பார்க்க
பகுப்பு:திருமண முறைகள் பகுப்பு:மானிடவியல்
இரண்டாம் இரகுநாத தொண்டைமான்
இராஜா இரகுநாத தொண்டைமான் பகதூர் (Raja Sri Raghunatha Tondaiman Bahadur (c. 1798 - 13 சூலை 1839) என்பவர் புதுக்கோட்டை சமஸ்தானத்தின் அரசராக 1825 சூன் 4 முதல் 1839 சூலை 13வரை இருந்தவர்.
முன்வாழ்கை
புதுக்கோட்டை அரசர் விஜயரகுநாத தொண்டைமானுக்கும் அவரது இரண்டாவது மனைவியான ஆயி அம்மாள் ஆய் சாகிப் ஆகியோருக்கு மகனாக 1798இல் இரகுநாத தொண்டைமான் புதுக்கோட்டையில் பிறந்தார். இவர் தனி ஆசிரியரிடம் கல்வி பயின்றார். விஜயரகுநாத தொண்டைமானினுக்கு எஞ்சி இருந்த மகன்களில் இவர் இரண்டாவது மகனாவார். 1825 சூனில் இவரது அண்ணன் இரண்டாம் விஜய ரகுநாதராய தொண்டைமான் இறந்ததையடுத்து இவர் அரியணை ஏறினார்.
ஆட்சி
1825 சூலை 20இல் அரியணை ஏறிய இரகுநாத தொண்டமான் 14 ஆண்டுகள் ஆட்சி செய்தார். இவரது ஆட்சிக் காலத்தில் குறிப்பிடத்தக்கப் பணிகள் எதுவும் மேற்கொள்ளப்படவில்லை. காவிரி ஆற்று நீரை புதுக்கோட்டை சமஸ்தானத்துக்குக் கொண்டு வருவதற்கான ஒரு திட்டத்தை இரகுநாத தொண்டமான் 1837 ஆம் ஆண்டு பரிந்துரைத்தார், ஆனால் நிதி வசதி இல்லாததால் அதை நிறைவேற்ற முடியவில்லை. இவருக்கு ஆங்கில அரசாங்கத்தால் 1830 ஏப்ரல் இரண்டாம் நாள் ஹிஸ் எக்சலென்சி என்ற பட்டமும், 17 குண்டு மரியாதையும் அளிக்கப்பட்டது.
குடும்பம்
இரகுநாத தொண்டைமான் இரண்டு திருமணங்களை செய்து கொண்டார். முதல் திருமணம் 1812 ஆண்டு கள்ளக்குறிச்சியைச் சேர்ந்த சூரியமூர்த்தி பன்றிகொண்டானின் மகளாவார். அடுத்து இராணி கமலம்பாய் ஆய் சாகிப் என்பவரை மணந்தார். இந்த இணையருக்கு இரண்டு மகன்களும், இரண்டு மகள்களும் பிறந்தனர்.